Sensasjonelle Salah scoret to i Liverpool-comeback
Det var nok til å snu 0 – 1 til 2 – 1 i andre omgang, etter at Jamie Vardy (30) hadde utnyttet en tabbe av Liverpool-stopper Joel Matip tidlig i kampen. Åtte minutter før slutt fikk Salah stående ovasjoner fra Anfield-publikumet. Og det med rette. Først ordnet 25-åringen 1 – 1 etter et nydelig hælflikk-gjennomspill fra Sadio Mané. Så vendte Salah bort den svære Leicester-forsvareren Harry Maguire og smalt inn vinnermålet. – Det han viser av tempo og ferdigheter gjør meg nesten stum av beundring, sier TV 2-ekspert Brede Hangeland.I det som var et intenst oppgjør mot franske Claude Puels Leicester, slet Liverpool lenge med å overliste keeper Kasper Schmeichel. Det gjorde Salahs to bidrag helt avgjørende. Avgjørende kan nettkjenningene også bli for utfallet i Premier League. I toppen av tabellen er det uhyre jevnt. Hvis Liverpool ikke hadde vunnet mot Leicester, kunne rødtrøyene blitt passert av både Tottenham og Arsenal som spiller på senere tidspunkt.I London overtok Chelsea 2. plassen i ligaen etter en overbevisende 5-0-seier over Stoke. Antonio Conte hvilte superstjernen Eden Hazard. I hans fravær overtok Antonio Rüdiger, Danny Drinkwater, Pedro, Willian og Davide Zappacosta målscorerjobben. Storseieren setter press på Manchester United som møter Southampton på Old Trafford lørdag kveld.På Premier Leagues minste arena, Vitality Stadium, åpnet Joshua King oppgjøret med en målgivende pasning til Ryan Fraser. Dessverre måtte nordmannen gi seg med det som så ut til å være en strekkskade på baksiden av låret allerede før pause. Etter sidebytte fikk King først se Idrissia Guye utligne for Everton, før Fraser ble helt og tomålsscorer for hjemmelaget med en nettkjenning på overtid.Etter en begredelig Swansea-periode fikk tabellens walisiske jumbo en etterlengtet opptur mot Watford. I det som var portugisiske Carlos Carvalhals første kamp som Swanseas nye sjef, slo hvittrøyene kraftig tilbake etter at André Carrillo sendte hjemmelaget i ledelsen. Jordan Ayew fikk satt inn 1 – 1 fra kloss hold etter 86 minutter og deretter sett at Luciano Narsingh fikset tre poeng på overtid. Resultatene fra 16.00-kampene: Liverpool-Leicester 2-1, Chelsea-Stoke 5-0, Watford-Swansea 1-2, Bournemouth-Everton 2-1, Huddersfield-Burnley 0-0, Newcastle-Brighton 0 – 0.
(Liverpool-Leicester 2-1, Chelsea-Stoke 5-0) Mohamed Salah (25) fortsetter sitt nærmest magiske spill for Liverpool. Mot Leicester scoret egypteren sitt 16. og 17. seriemål for sesongen.